N.Boldiš - v KN vypadla položka interpelácie, ale treba tam dať aj odpovede, lebo ľudia by radi vedeli, ako bolo odpovedané.

Rubrika interpelácie bola nahradená rubrikou „Priestor pre volených predstaviteľov samosprávy“ o čom boli poslanci viacnásobne informovaní. Citujem zo štatútu KN: „Každý volený predstaviteľ samosprávy má právo využívať priestor v komunikačných prostriedkoch mesta na informovanie o svojej práci, prípadne objasnenie svojich názorov a konania súvisiacom s mandátom (interpelácie, iniciatívy, názory). V Kremnických novinách v rubrike jasne označenej ako názory poslancov môže poslanec publikovať vlastný text do rozsahu 200 slov a na webstránke mesta neobmedzene na vlastnom blogu...“

Znamená to teda, že ak poslanec považuje nejakú odpoveď na interpeláciu za dôležitú a chce informovať o nej verejnosť prostredníctvom komunikačných prostriedkov mesta, môže na to využiť svoj priestor v rubrike „Priestor pre VPS“, môže túto informáciu uverejniť na svojom blogu na webstránke mesta, alebo túto tému môže navrhnúť redakcii na spravovanie. O paušálnom zverejňovaní všetkých odpovedí na interpelácie poslancov v KN neuvažujeme – všetky odpovede sú súčasťou materiálov na rokovanie zastupiteľstva, ktoré sú k dispozícii na webstránke mesta.

S pozdravom,

**Silver Jurtinus**

Kremnické noviny

[www.kremnica.sk](http://www.kremnica.sk)

045/678 27 45

0904 504 585